钦定古今图书集成/明伦汇编/闺媛典/第071卷 > 归善世妻陈氏
## 钦定古今图书集成/明伦汇编/闺媛典/第071卷 > 归善世妻陈氏

按《苏州府志》：“陈氏，归善世妻。年十九，嫁善世，二年而
世亡。当世疾革，遣归与母居。陈泣曰：‘妾无归理，君即
死，当随君’。及死，即拔剑欲自裁，母抱持夺剑，谓母曰：
‘儿已许夫死矣。自言宜死者四：无子，宜死；年少，宜死；
舅姑老，异日无依，宜死；舅姑尚有子，奉养无须妇，宜
死’。母守之三日夜，又谓母曰：‘儿一日生，即受刀刺一’”
日：“愿听儿死，毋使太苦。”婢以糜进，则以置夫柩前，曰：
“君食，我亦食。”含夫以玉珥，即留一自含，曰：“九泉之下，
以此为信。”母知不可夺，乃慨然从之，相对缝裳，市棺
治殓，沐浴更衣，出拜舅姑，归寝自缢死。其辞舅姑也
以衰，其缢也以殓。服时万历三十三年。